پەیامنێر ئاژانس شەفەق نیوز وت، تا ئیسە زانیاری لەباوەت زەرەدەیل توومار نەکریایە.
توومار زەویلەرزەیل عراق راگەیان، لەرزەگە لە  1:30 نیمەڕوو رویدایە ک دانشتگەیل هەس وەپی کردنە هاوکات بوی وەگەرد زەوی لەرزەی دویەم لە باشوور تورکیا رویدا.
سەرۆک تورکیا رەجەب تەیب ئۆردۆگان، ئمڕوو دووشەممە ئاشکەرایکرد، ئامار قوربانیەیل زەویلەرزەگە بەرزەوبویە ئەرا زیاتر لە 6300 کوشیان و زەخمدار، هەمیش وەزارەت تەندروسی سوریا راگەیان، ئامار قوربانیەسل زیاترە لە 1368.
ئۆردوگان لە لێدوانیگ رووژنامەوانی و ئاژانس شەفەق نیوز وەدویاچگن ئەرای کردیە راگەیان، "  زەویلەرزەگە، گەپترین کارەساتە ک تورکیا لە ساڵ 1939ەوە تا ئیسە وە خوەیەو دیە، شمارەی گشتی قوربانیەل تا ئیسە رەسیە ئەرا 912 کوشیان و5383 زەخمدار".
وتیش" تیمەیل قورتارکردن تا ئیسە توەنستنە  2470 کەس لەژیر وەجیماگە رمیاگەیل زەویلەرزەگە درارن".
